ᱠᱳᱨᱣᱟ ᱯᱟᱹᱨᱥᱤ

ᱠᱳᱨᱣᱟ, ᱥᱮ ᱠᱳᱰᱟᱠᱩ/ᱠᱳᱲᱟᱠᱩ (ᱠᱳᱨᱠᱩ) ᱫᱚ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱟᱨ ᱪᱷᱚᱛᱤᱥᱜᱚᱲ ᱯᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾

ᱵᱟᱦᱚᱞ (᱑᱙᱖᱒) ᱫᱚ ᱠᱳᱨᱣᱟ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱚᱞ ᱫᱚᱦᱚ ᱯᱟᱹᱱᱟᱹᱨᱥᱤ ᱰᱟᱠᱩᱢᱮᱱᱴ ᱠᱟᱱᱟ, ᱡᱟᱦᱟᱸ ᱫᱚ ᱪᱷᱚᱛᱤᱥᱜᱚᱲ ᱯᱚᱱᱚᱛ, ᱨᱟᱭᱜᱚᱲ ᱦᱚᱱᱚᱛ, ᱡᱚᱥᱯᱩᱨᱱᱚᱜᱚᱨ ᱛᱚᱦᱥᱤᱞ ᱨᱮᱭᱟᱜ, ᱵᱟᱜᱤᱪᱟ ᱵᱚᱱᱚᱛ, ᱰᱩᱢᱮᱨᱴᱳᱞᱤ ᱟᱹᱛᱩ ᱨᱮᱭᱟᱜ ᱪᱟᱸᱜᱟ ᱯᱟᱹᱨᱥᱤ ᱛᱮ ᱚᱞᱟᱠᱟᱱᱟ᱾

ᱵᱷᱮᱜᱟᱨ ᱨᱩᱯ
ᱠᱳᱨᱣᱟ ᱫᱚ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱠᱚ ᱨᱮᱭᱟᱜ ᱜᱩᱴ ᱠᱟᱱᱟ᱾ ᱱᱚᱣᱟ ᱠᱚ ᱢᱩᱸᱫᱽ ᱨᱮ ᱵᱟᱨᱭᱟ ᱢᱩᱬᱩᱛ ᱨᱩᱯ ᱫᱚ ᱦᱩᱭᱩᱜ ᱠᱟᱱᱟ ᱠᱳᱨᱣᱟ (ᱠᱳᱨᱵᱟ) ᱟᱨ ᱠᱳᱲᱟᱠᱩ (ᱠᱳᱰᱟᱠᱩ)᱾ ᱠᱳᱨᱣᱟ ᱫᱚ ᱠᱳᱨᱣᱟ ᱦᱚᱲ ᱟᱨ ᱠᱳᱲᱟᱠᱩ ᱫᱚ ᱠᱳᱰᱟᱠᱩ ᱦᱚᱲ ᱠᱚ ᱨᱚᱲᱼᱟ᱾ ᱠᱳᱨᱣᱟ ᱵᱮᱜᱚᱨ ᱠᱷᱟᱹᱞᱤ ᱵᱩᱨᱩ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱ ᱠᱟᱱ ᱠᱳᱨᱣᱟ ᱜᱮ ᱱᱚᱣᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ, ᱟᱨ ᱮᱴᱟᱜ ᱠᱚᱫᱚ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱨᱚᱨᱚᱲ ᱠᱚ ᱞᱟᱜᱟᱣ ᱟᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱠᱳᱰᱟᱠᱩ ᱦᱚᱲ ᱫᱚ ᱟᱠᱚᱣᱟᱜ ᱯᱟᱹᱨᱥᱤ "ᱠᱳᱨᱣᱟ" ᱠᱚ ᱢᱮᱛᱟᱜᱼᱟ᱾ ᱠᱳᱨᱣᱟ ᱟᱨ ᱠᱳᱲᱟᱠᱩ ᱵᱟᱱᱟᱨ ᱜᱮ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱥᱟᱫᱽᱨᱤ, ᱠᱩᱨᱩᱠᱷ ᱟᱨ ᱪᱷᱚᱛᱤᱥᱜᱚᱲᱤ ᱠᱚ ᱨᱚᱲᱼᱮᱫ ᱠᱟᱱᱟ, ᱟᱨ ᱟᱫᱚᱢ ᱡᱚᱠᱷᱮᱡ ᱟᱫᱚᱢ ᱦᱚᱲ ᱫᱚ ᱥᱟᱫᱽᱨᱤ ᱜᱮ ᱟᱭᱚ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱼᱮᱫ ᱠᱟᱱᱟ᱾

ᱜᱽᱨᱮᱜᱳᱨᱤ ᱮᱱᱰᱟᱨᱥᱚᱱ (᱒᱐᱐᱘:᱑᱙᱕) ᱞᱟᱛᱟᱨ ᱨᱮᱭᱟᱜ ᱱᱚᱣᱟ ᱠᱚ ᱴᱚᱴᱷᱟ ᱠᱳᱨᱳᱣᱟ ᱟᱨ ᱠᱳᱨᱟᱠᱩ ᱨᱮᱭ ᱦᱟᱹᱴᱤᱧ ᱟᱠᱟᱫᱟ᱾

ᱠᱳᱨᱳᱣᱟ (ᱠᱳᱨᱣᱟ) ᱫᱚ ᱪᱷᱚᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱥᱟᱢᱟᱝᱼᱠᱚᱸᱭᱮ ᱴᱚᱴᱷᱟ, ᱥᱟᱶᱛᱮ ᱥᱩᱨᱜᱩᱡᱟ, ᱡᱚᱥᱯᱩᱨ ᱟᱨ ᱨᱟᱭᱜᱚᱲ ᱦᱚᱱᱚᱛ ᱟᱨ ᱟᱸᱰᱮᱯᱟᱥᱮ ᱮᱴᱟᱜ ᱴᱚᱴᱷᱟ ᱠᱚᱨᱮ᱾ ᱠᱳᱨᱣᱟ ᱵᱟᱵᱚᱛ ᱛᱮ ᱟᱹᱰᱤ ᱠᱚᱢ ᱚᱞᱼᱛᱚᱞ ᱢᱮᱱᱟᱜᱼᱟ, ᱟᱨ ᱠᱷᱟᱹᱞᱤ ᱵᱟᱝ ᱯᱟᱨᱥᱟᱞ ᱛᱤ ᱛᱮᱭᱟᱜ ᱚᱞ ᱢᱮᱱᱟᱜᱼᱟ᱾
ᱠᱳᱨᱟᱠᱩ ᱫᱚ ᱩᱛᱛᱟᱹᱨ ᱯᱨᱚᱫᱮᱥ ᱨᱮᱭᱟᱜ ᱮᱛᱚᱢ ᱢᱤᱨᱡᱟᱯᱩᱨ ᱦᱚᱱᱚᱛ ᱟᱨ ᱪᱷᱚᱛᱤᱥᱜᱚᱲ ᱨᱮᱭᱟᱜ ᱠᱚᱸᱭᱮ ᱥᱩᱨᱜᱩᱡᱟ ᱦᱚᱱᱚᱛ ᱨᱮᱠᱚ ᱨᱚᱲᱼᱟ᱾ ᱥᱤᱝ ᱟᱨ ᱰᱟᱱᱰᱟ (᱑᱙᱘᱖) ᱨᱮ ᱮᱢ ᱟᱠᱟᱱ ᱟᱫᱚᱢ ᱥᱟᱹᱜᱟᱹᱭ ᱟᱹᱲᱟᱹ ᱠᱚ ᱵᱮᱜᱚᱨ ᱱᱚᱣᱟ ᱦᱚᱸ ᱵᱟᱨ ᱚᱞᱼᱛᱚᱞᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱪᱷᱚᱛᱤᱥᱜᱚᱲ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱫᱮᱵᱽᱱᱟᱜᱽᱨᱤ